Паул Целан
Твоята отвъдност тази нощ…

Превод от немски: Емануил Видински, 2006

chitanka.info

ТВОЯТА

отвъдност тази нощ.

С думи те върнах обратно, ето те,

всичко е истина и очакване

на истинното.

Катери се бобът пред

прозореца ни: помни

кой расте край нас и

го гледа.

Бог, прочетохме, е

само част и още една, разпиляна:

в смъртта

на всички покосени

пораства към себе си.

Там

ни отвежда погледът,

с тази

половина

имаме допир.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.